**Májusi virágok**  
  
A virágok alusznak a földön kuporogva. Gyöngyvirág ébred fel elsőnek, kiegyenesedik, nyújtózkodik, majd megrázza csengettyűjét.  
  
**Gyöngyvirág:** Ébredjetek szép virágok,  Május napja süt le rátok!  
                    
A virágok tovább alusznak, mire Gy. Sorra járja és keltegeti őket.  
  
 Ébredj kedves százszorszépem, Kergetőzzünk pázsitréten!  
   
**Százszorszép:** Felemelkedik, ásít, ruháját igazgatja.  
   
 Jó reggelt Gyöngyvirág! De hosszút aludtam, fidres-fodros kartonruhát varrattam álmomban.  
  
Megfogja Gy. Kezét, most együtt keltegetik az Árvácskát.  
 **Gy. És Sz.:**Ébredj fel, Árvácska, Énekszóra, játszásra!  
  
**Árvácska:** Jó reggelt Gyöngyvirág! De hosszút aludtam, bíbor-bársony új ruhát varrattam álmomban.  
  
Megfogja Sz. Kezét, most már együtt keltegetik Nefelejcset.  
  
**Gy. Sz., Á**.:Ébredj fel, Nefelejcs, Zeneszóra táncot lejts!  
  
**Nefelejcs:** Jó reggelt Gyöngyvirág! De hosszút aludtam, Égszínkék új ruhát, Varrattam álmomban.  
  
  
Megfogja Á. Kezét, most már együtt keltegetik Tulipánt.  
  
**Gy. Sz., Á., N.:** Ébredj fel Tulipán, Bálba megyünk délután!  
  
**Tulipán:**     Jó reggelt Gyöngyvirág! De hosszút aludtam, Sári-sárga selyemruh  Varrattam álmomban.  
  
Megfogja N. Kezét, most már együtt keltegetik Margarétát.  
 **Gy. Sz., Á., N., T.:**Ébredj,. Ébredj Margaréta Kora reggel jó a séta!  
  
**Margaréta:** Jó reggelt Gyöngyvirág! De hosszút aludtam, Fehér vászon új ruhát, Varrattam álmomban.  
  
Megfogja T. Kezét, most már együtt keltegetik a Pünkösdi rózsát.  
  
**Gy. Sz., Á., N., T., M.:** Ébredj fel, Pünkösdi rózsa, Ünnep napja virradóra!  
  
**Pünkösdi rózsa:** Jó reggelt Gyöngyvirág! De hosszút aludtam, Tűzpiros új ruhát Varrattam álmomban.  
  
Megfogja M. Kezét, most már együtt keltegetik Marikát.  
  
**Virágok:**   Ébredj, ébredj kis Marikám, Szép májusnak szép hajnalán!  
  
**Marika:**     Jó reggelt Gyöngyvirág! De hosszút aludtam, Tarka virágcsokrot hordoztam álmomban.  
  
**Virágok:** Körülveszik Marikát  
   
  Mosakodjunk szép virágok  Májusi harmatba Fésülködjünk, fésülködjünk Szép tükrös patakba!  
  
      Öltözködjünk, öltözködjünk  Selyem ünneplőbe, Tarka csokrot, tarka csokrot  
             Mindenki kezébe!  
  
Az utolsó szavaknál mindenki előhúz egy kis csokor virágot, úgy menetelnek körbe-körbe, legelöl Marika.  
  
           (Zászlóval) Virággal köszöntsük  
            Május érkezését,  
            Énekszóval így kívánjunk  
           Nagymamáknak, anyukáknak  
           Mind a kerek nagyvilágon  
           Boldogságot, békét!